**Csongrád Város Polgármesterétől**

Száma: Önk/118-1/2021.

Témafelelős: Bedő Tamás polgármester „M”

**E l ő t e r j e s z t é s**

**Csongrád Városi Önkormányzat Képviselő-testületének**

**2021. szeptember 30-ai ülésére**

Tárgy: Hét Vezér Turisztikai Egyesület tagság megerősítése

Csongrád Városi Önkormányzat 2012-ben csatlakozott a Hét Vezér Turisztikai Egyesülethez. Az egyesület célja az idegenforgalmi - turisztikai fejlesztések támogatása az egyesülethez csatlakozott településeknek. Az egyesületnek jelenlegi székhelye Kistelekre van bejegyezve, azonban folyamatban van az Ópusztaszerre történő átjegyzése. Csongrád mellett többek közt tagja az egyesületnek Kistelek, Sándorfalva valamint az Ópusztaszeri Nemzeti Történeti Emlékpark. A fő célok között egy Turisztikai Desztinációs Menedzsment (TDM) létrehozása is szerepelt, amely egyenlőre nem valósult meg. A Hét Vezér Turisztikai Egyesület, mint civil egyesület ugyanakkor jogosult különböző szakmai és NEA pályázatok benyújtására, amelyből kisebb marketing források igénybe vehetők a résztvevők számára.

Az egyesület vezetőségében korábban az egyik alelnöki hely Csongrádot illette, amely a 2021. szeptember 9-én tartott megismételt egyesületi közgyűlésen megerősítésre került. Az alelnökre a közgyűlés Bedő Tamást javasolta, a jelölést elfogadtam és megválasztásra került személyem. A közgyűlésen jeleztem, hogy ezt a döntést a Képviselő-testület hozzájárulása erősíti meg.

Kérem a Tisztelt Képviselő-testületet, hogy támogassa a Hét Vezér Turisztikai Egyesület alelnöki pozícióját Bedő Tamás polgármester tölthesse be.

**Határozati javaslat**

Csongrád Városi Önkormányzat Képviselő-testülete megtárgyalta a „Hét Vezér Turisztikai Egyesület tagság megerősítése „ tárgyú előterjesztést és az alábbi döntést hozza:

A Képviselő-testület megerősíti Csongrád Városi Önkormányzat tagságát a Hét Vezér Turisztikai Egyesületben.

A Képviselő-testület hozzájárulását adja, hogy a Hét Vezér Turisztikai Egyesület egyik alelnöki tisztségét Bedő Tamás Csongrád Város polgármestere lássa el.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Bedő Tamás polgármester

2. a képviselő-testület tagjai

3. Hét Vezér Turisztikai Egyesület

Csongrád, 2021. szeptember 23.

 Bedő Tamás

 polgármester